கேள்வி: இராசம்மா பூபாலன் - வாழ்க்கைப் பின்னணி பற்றி தகவல் சொல்.
பதில்: ராசம்மா பூபாலன் ஒரு நடுத்தர வர்க்க இலங்கைத் தமிழர் பாரம்பரியக் குடும்பத்தில் பிறந்தவர். ஓர் அடக்கமான மிதவாதக் குடும்பப் பழக்க வழக்கங்களுக்கு ஏற்ப பெற்றோருக்கு அடங்கிய பிள்ளையாக தன் இளவயதுக் கல்வியைத் தொடர்ந்தார். பிற மலேசியர்களைப் போலவே சப்பான் காலத்து அடக்கு முறைகளினால் ராசம்மா பூபாலனின் குடும்பமும் பாதிக்கப்பட்டது. 1942இல் இந்திய தேசிய இயக்கம் விடுதலை கோரி எழுந்தபோது, நேதாஜி சுபாஷ் சந்திர போஸ் உலக இந்தியர்கள் அனைவரின் மனங்களிலும் இந்திய விடுதலைப் போராட்ட உணர்வுகளைக் கொந்தளிக்கச் செய்தார்.
கேள்வி: இராசம்மா பூபாலன் - ஜான்சி ராணிப் படையில் குறித்து விரிவாக சொல்லுங்கள்.
பதில்: அந்த உணர்வுகள் ஈப்போவில் ஒரு சாதாரண நடுத்தரக் குடும்பத்தில் வாழ்ந்து கொண்டிருந்த இரண்டு இளம் சகோதரிகளையும் பாதித்தன. அந்தப் பாதிப்புத் தன்மையைத் தாளமுடியாமல் ராசம்மாவும் அவருடைய சகோதரி பொன்னம்மாவும் ஜான்சி ராணிப் படையில் சேர்ந்தனர். பயிற்சிகளையும் பெறறனர். அடிப்படைப் பயிற்சியை மலாயாவிலேயே முடித்தனர். பின்னர், இந்திய விடுதலைக்காக பிரித்தானிய இராணுவத்துக்கு எதிராகப் போரிட அவர்கள் யங்கோன் தொடருந்து மார்க்கமாக அனுப்பப்பட்டனர். சயாம் மரண இரயில்பாதையின் வழியாகப் பிரயாணம் செய்த அனுபவத்தைத் தனது வாழ்க்கை வரலாற்று நூலில் ராசம்மா பூபாலன் பதிவு செய்து இருக்கிறார் Footprints on the Sands of Time – 2006.. அந்தப் பிரயாணத்தின் இறுதியில் ரங்கூன் அடைந்தனர். அங்கு அடர்ந்த காடுகளின் மத்தியில் கூடாரம் அமைத்து இந்திய எல்லைக்குச் செல்லத் தயாராக இருந்தனர்.
கேள்வி: இராசம்மா பூபாலன் - மியான்மார் காடுகளில் இன்னல்கள் பற்றி விளக்கவும்.
பதில்: ஆனால் பிரித்தானியரின் தாக்குதல்களில் இந்திய தேசிய ராணுவம் பல சேதங்களை அடைந்தது. ஜான்சி ராணிப் படையினரால் முன்னேற முடியவில்லை. அதன் பின்னர் ஒரு சில வாரங்கள் அங்கேயே தங்கினர். மியான்மார் காடுகளில் பல வேதனைகளை அவர் எதிர்நோக்கினார். பல இன்னல்களுக்கு பிறகு மலாயாவுக்கே திருப்பி அனுப்பப் பட்டார்.[http://reka.anjal.net/?p=144/ ரெ.கார்த்திகேசுவின் கோபுர மலேசியர்கள் - ரெகா அஞ்சல் நெட்.] ஜான்சி ராணி படையில் கிடைத்த அனுபவங்கள் ராசம்மாவின் பிற்கால வாழ்க்கைக்கு மிகவும் பயனுள்ளதாக அமைந்தன. இரண்டாம் உலகப் போர் சப்பானியர்கள் தோல்வியுற்றனர். மலாயாவிலிருந்து வெளியேறினர். பிரித்தானிய ஆட்சியில் வழக்கநிலை வந்தது. பிறகு ராசம்மா தனது இடைநிலைக் கல்வியைத் தொடர்ந்தார்.
கேள்வி: இராசம்மா பூபாலன் - கல்வி குறித்து விரிவாக சொல்லுங்கள்.
பதில்: 1955-ஆம் ஆண்டு மலாயாப் பல்கலைக்கழகத்தில் சேர்ந்து வரலாற்றுத் துறையில் பட்டமும் பெற்றார். அப்போது மலாயாப் பல்கலைக்கழகம் சிங்கப்பூர் இயங்கி வந்தது. பினாங்கு மெதடிஸ்ட் பள்ளியில் ஆசிரியர் பணியில் நியமிக்கப்பட்டார். ஆசிரியர் பணியில் படிப்படியாக வளர்ச்சி அடைந்து கோலாலம்பூர் மெதடிஸ்ட் ஆங்கிலப் பள்ளியின் தலைமை ஆசிரியையாகப் பதவி உயர்வு பெற்றார்.
கேள்வி: இராசம்மா பூபாலன் - பெண்களுக்குச் சம சம்பளப் போராட்டம் பற்றி தகவல் சொல்.
பதில்: மலேசியக் கல்வித் துறையில் ஆண் ஆசிரியர்களுக்கும் பெண் ஆசிரியைகளுக்கும் ஊதியம் சமமாக இல்லை என்பது குறித்து ராசம்மா ஆசிரியர் சங்கங்களின் மூலமாகக் கேள்விகள் எழுப்பினார். நீண்ட காலமாகியும் அதற்குச் சரியான தீர்வு கிடைக்கவில்லை. ஆகவே ராசம்மா ஆசிரியைகளுக்கான தேசிய சங்கம் ஒன்றினை அமைத்தார். நாடு முழுவதும் சுற்றி அதற்கான ஆதரவைத் திரட்டினார். சில ஆண்டுகள் தீவிரமான முயற்சிக்குப் பிறகு ஆசிரியர்களுக்கும் ஆசிரியைகளுக்கும் சரிசமமான சம்பளம் கொடுக்க மலேசிய அரசு ஒப்புக்கொண்டது[http://thestar.com.my/lifestyle/story.asp?sec=lifefocus&file=/2011/3/8/lifefocus/8164565/ From girl soldier to woman warrior].
கேள்வி: இராசம்மா பூபாலன் - சாதனைகள் பற்றி விளக்கவும்.
பதில்: * மலாயாக் கூட்டரசு பெண் ஆசிரியர்கள் சங்கம்: நிறுவனர், தலைவர் (1960).[http://newspapers.nl.sg/Digitised/Article/straitstimes19600313.2.31.aspx/ The Straits Times, 13 March 1960, Page 5.] * மலாயா ஆசிரியர் தேசிய காங்கிரஸ்: பொதுச் செயலாளர். * கல்விப் பணியாளர்களின் உலகச் சம்மேளனம்: செயற்குழு உறுப்பினர்.:en:World Confederation of Organizations of the Teaching Profession/ * மலேசிய மெதடிஸ்ட் கல்லூரி: நிறுவனர், தலைவர் (1983).[http://www.methodistcollegekl.edu.my/index.php?option=com_content&view=article&id=12&Itemid=15/ Methodist College Kuala Lumpur (MCKL) was founded in January 1983. The Founder Principal was Mrs. F R Bhupalan.] * மலேசிய அரசாங்கத்தின் ‘ஆசிரிய ஞானி’ ''(Tokoh Guru)'' விருது (1986).[http://www.moe.edu.my/hariguru/tokoh_GK.htm/ Tokoh Guru Malaysia – Pn. Rasammah Naomi Bhupalan-Rajendran.] * பெண்கள் சங்கங்களின் தேசிய மன்றம் ''National Council of Women’s Organisations (NCWO):'' முதல் பொதுச் செயலாளர்.[http://www.ncwomalaysia.org.my/index.php?option=com_content&view=article&id=48&Itemid=28/ The National Council of Women’s Organisations Malaysia (NCWO) was officially established on 25th August 1963.] * பெண்களுக்கான சட்ட, மனித உரிமை அமைப்புகளின் தேசிய மன்றம் ''(National Council of Women’s Organisations’ Law and Human Rights Commission):'' தலைவர் * கோலாலம்பூர் இளம் கிறித்தவப் பெண்கள் அமைப்பின் தலைவர் * மெதடிஸ்ட் கல்வி அறவாரியம்: நிர்வாகி
கேள்வி: இராசம்மா பூபாலன் - பொது பற்றி விளக்கவும்.
பதில்: மலேசிய தேசிய விடுதலைக்காக ராசம்மா ஆற்றிய அரிய சேவைகள் கவனிக்கப்படவில்லை. அவற்றிற்கு முறையான அங்கீகாரங்கள் வழங்கப்படவில்லை எனும் பரவலான கருத்தும் மலேசியர்களிடையே நிலவி வருகிறது. இதைப்பற்றி மலேசிய ஆங்கில நாளேடு ஒரு செய்தியையும் வெளியிட்டுள்ளது.[http://thestar.com.my/news/story.asp?file=/2010/8/28/nation/6939439&sec=nation/ Unsung heroes’ stories told] 2009 ஆகஸ்டு 18ஆம் தேதி மலேசியாவுக்கான இந்தியத் தூதரகம் இந்திய விடுதலைப் போராட்டத்தில் ஈடுபட்ட மலேசிய இந்தியர்களுக்கு விருதுகள் வழங்கிச் சிறப்பித்தது. அந்தக் கௌரவிப்பில் இராசம்மா பூபாலனும் ஒருவராகச் சிறப்பிக்கப்பட்டார்[http://www.indianhighcommission.com.my/INAveterans.php/ In remembrance of Netaji Subhas Chandra Bose and to honour the veterans of the Indian National Army (INA), the High Commission of India and Netaji Service Centre have jointly organized a felicitation function for the INA veterans in Malaysia on Tuesday, 18 August 2009].